Katmai nasjonalpark

Katmai nasjonalpark er en nasjonalpark i den sørlige delen av delstaten Alaska, USA. Dens viktigste naturattraksjoner er de mange fumarolene i Valley of Ten Thousand Smokes og den store stammen av brunbjørner, i alt ca. 2 000. Parken dekker et areal på 19 122 km², og er oppkalt etter parkens midtpunkt: stratovulkanen Mount Katmai. 

Området ble først vernet i 1918 for å beskytte områdene rundt vulkanfjellet. Nasjonalparken ble etablert i 1980 som et av i alt femten verneområder som ble opprettet samtidig gjennom Alaska National Interest Lands Conservation Act. 

Det er mer enn fjorten aktive vulkaner i parken. Fourpeaked Mountain hadde i 2006 sitt første utbrudd på 10 000 år.

De fleste turistene i parken besøker det tilrettelagte området ved Brooks Camp hvor man kan se brunbjørner fiske i elven. Bjørnestammen her er den største i noe verneområde i verden. Det var i denne parken at bjørneentusiasten Timothy Treadwell og hans kjæreste Amie Huguenard ble drept og delvis spist av en brunbjørn.

 Eksterne lenker 


Kategori:Verneområder opprettet i 1918
Kategori:Verneområder opprettet i 1980
Kategori:Nasjonalparker i USA
Kategori:Alaskas natur
Kategori:1918 i USA
Kategori:1980 i USA
Kategori:Alaskas geografi